**Návod na údržbu striekaných, fóliovaných, fóliovaných-patinovaných dvierok.**

**Vážení zákazníci, pri údržbe dvierok Vám odporúčame riadiť sa radami.**

**Dvierka nikdy nečistíme nasucho!**

Na čistenie striekaných dvierok je vhodné používať kvalitné jemné utierky a hubky navlhčené vlažnou vodou.

Ako špeciálny prostriedok na čistenie môžete použiť čistiace prostriedky na liehovej báze.

 **Nepoužívajte** čistiace prostriedky s obsahom piesku, prášku, tekutého prášku, ktoré by mohli povrch doškriabať a taktiež nepoužívajte odlakovače a organické rozpúšťadlá, ktoré by mohli na dvierkach vytvoriť fľaky.

Zabezpečte, aby hubka alebo handrička nemala drsný povrch, ktorý by mohol dvierka poškriabať.

 Nečistoty je potrebné odstraňovať ihneď, nikdy ich nenechajte zaschnúť!

 Dvierka namontované pri vstavaných spotrebičoch, teplovzdušných rúrach, griloch a umývačkách riadu sú vystavené mimoriadne škodlivému pôsobeniu vysokej teploty a vodnej pary. Pred otvorením dvierok na týchto domácich zariadeniach skontrolujte ukončenie programu aj s odvetraním vysokej teploty alebo vodnej pary. Nenechávajte dvierka pootvorené bezprostredne po ukončení programu. Vzhľadom k vysokým dosahovaným teplotám, odporúčame inštalovať pri vstavaných spotrebičoch, teplovzdušných rúrach, griloch a pod. ochranné lišty zabraňujúce pôsobeniu tepla priamo na dvierka v ich blízkosti. Vyvarujte sa kontaktu dvierok s tvrdými, ostrými, prípadne horúcimi predmetmi !!!

**Nepoužívajte** - vysokotlaké vodné a parné čističe

Dvierka si prosím ihneď po dodaní skontrolujte, dodatočne Vám reklamácie na škrabance, odlúpenia a pod. nebudú uznané. Taktiež nebude uznaná reklamácia, pokiaľ sú do dvierok dodatočne navŕtané otvory.